આ ત્રણ દિવસનું અધિવેશન મારા માટે એક જુદો જ અનુભવ હતો. જાણીતા મોટા સાહિત્યકારોને રૂબરૂ મળવાનો, સાંભળવાનો લ્હાવો મળ્યો. એચ.કે. આર્ટ્સ કોલેજના યશવંત શુક્લ, નગીનદાસ પારેખ,મધુસૂદન પારેખ વગેરેના વર્ગોમાંના અભ્યાસના સ્મરણો તાજાં થયાં. ન્યૂ જર્સીના ‘ઈસ્ટ હેનઓવર’માં આવેલ ‘ફેરબ્રીજ હોટલ’ની એક જ જગા પર અનેક જૂના,નવા મિત્રોને મળવાનો અવસર સાંપડ્યો. અવનવી રજૂઆતોને નીરખવાની તક મળી. Plus-minus તમામ પાસાંઓની પરખ વધુ સ્પષ્ટ થઈ. ભાઈ શ્રી ગૌરાંગ મહેતા અને પદ્મજા મહેતાની સતત કંપનીને કારણે પણ ખૂબ જ મઝા આવી.